Diari Oficial de la Generalitat Valenciana


Sumari del DOGV 3749, del 15-05-2000 (2000/3461)

Informació pública de l'alternativa tècnica del programa d'actuació integrada per al desenvolupament de la unitat d'execució 1 del sector 3-A, Cumbres de Valencia-2.
---------------------------------------------------------------------------------------------------------------------------------------------------------------------

### Dades del document

Número de DOGV
:   3749

Data del DOGV
:   15-05-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/3461


Organisme emissor
:   Ajuntament de Moixent

Tipus de document
:   Anunci

Informació pública de l'alternativa tècnica del programa d'actuació integrada per al desenvolupament de la unitat d'execució 1 del sector 3-A, Cumbres de Valencia-2. [2000/Q3461]
  
El Ple de l'Ajuntament de Moixent, en la sessió del dia 27 de gener de 2000, va acordar sotmetre a informació pública, durant el termini d'un mes, mitjançant edictes en un diari d'informació general editat a la Comunitat Valenciana i, posteriorment o simultàniament, en el Diari Oficial de la Generalitat Valenciana, i amb la remissió prèvia de l'avís establit en l'article 46 de la Llei 6/1994, de 15 de novembre, Reguladora de l'Activitat Urbanística, l'alternativa tècnica del programa d'actuació integrada per al desenrotllament de la unitat d'execució 1 del sector 3-A, Cumbres de València-2, presentada pel senyor Javier Franco Fernández, en representació de la mercantil Promoixent, SL, composta de memòria del programa, homologació modificativa del sector 3-A, pla parcial del sector 3-A, Cumbres de València-2, i avantprojecte d'urbanització de la unitat d'execució 1 del sector 3-A, Cumbres de València-2.
  
Durant el termini assenyalat, comptador a partir del dia hàbil següent al de la publicació de l'edicte en el Diari Oficial de la Generalitat Valenciana (DOGV), podran presentar-se, a l'ajuntament, tant al·legacions com altres alternatives tècniques, i el termini inicial es prorrogarà per 20 dies addicionals si, durant els 10 primers dies d'informació pública, qualsevol persona es compromet a presentar una alternativa substancialment distinta a la inicial.
  
Durant els cinc dies següents al venciment del termini d'informació pública, qualsevol persona podrà presentar, al Registre Municipal i en plica tancada, proposicions juridicoeconòmiques a les alternatives tècniques presentades. L'acte d'obertura de pliques tindrà lloc el dia hàbil següent al de l'acabament del dit termini, excepte que es tracte de dissabte, en aquest cas es traslladarà al següent dia hàbil.
  
Totes les actuacions podran ser objecte de consulta i al·legació per part dels interessats durant els 10 dies següents a l'acte d'obertura de pliques.
  
Simultàniament, durant la mateixa sessió, es va acordar sotmetre a informació pública, de conformitat amb l'article 38 de la mencionada Llei Reguladora de l'Activitat Urbanística, i mitjançant un edicte publicat en el Diari Oficial de la Generalitat Valenciana i en un diari no oficial d'àmplia difusió a la localitat, per un termini d'un mes, comptador a partir de la publicació en el Diari Oficial de la Generalitat Valenciana, la modificació puntual número 3 del Pla General d'Ordenació Urbana de Moixent, consistent en la divisió del sector 3-A, Cumbres de València-2, en dos sectors, que comporta l'homologació modificativa inclosa en l'alternativa tècnica presentada per la mercantil Promoixent, SL. Es fa saber que, durant el període d'un mes esmentat, es podrà consultar la documentació a les dependències d'Urbanisme d'aquest ajuntament i presentar les al·legacions o els suggeriments que s'estimen convenients.